România a suferit prima înfrângere după 17 luni, scor 2-3 cu Columbia. "Tricolorii" au fost conduşi cu 0-3, dar au reuşit în ultimele 10 minute să reducă din handicap prin Ianis Hagi şi Florin Tănase.
În direct la MAX PROFEŢIILE LUI MITICĂ, Dumitru Dragomir a dezvăluit că echipa României ar trebui să înceapă cu Denis Alibec, iar dacă ar avea şi doi mijlocaşi care să îi livreze pase, ar marca mult mai mult:
"Moruţan n-a jucat rău. Dacă mijlocaşul lateral nu îţi ajută fundaşii, acolo se pierde meciul. Este clar. N-ai ce să pui acolo, la mijloc, mai bun. Screciu e jucător bun, e adevărat.
Alibec nu ar trebui să lipsească niciodată de la echipa naţională. Simte jocul. Dacă ar avea doi mijlocaşi bun, îi spargem pe toţi cu el. Eu îţi zic, îi spargem la Campionatul European.
Când a avut mingea, a dat pas bun, a dat cu călcâiul care putea fi gol, a dat pasă de gol, s-a băgat… Băi, frate, dacă are doi mijlocaşi bun de pasă… unul e Hagi. Este un jucător foarte bun. Va începe titular.
Pentru cele două meciuri, merită să înceapă titular. Cu Bancu în stânga, cu cei doi fundaşi centrali, că n-ai ce să schimbi acolo", a spus Dumitru Dragomir la MAX PROFEŢIILE LUI MITICĂ.
Edi Iordănescu este îngrijorat de faptul că Denis Alibec încheie meciurile oficiale în finalul lunii aprilie, când se termină campionatul din Qatar. Astfel, până la Euro, atacantul va avea aproape două luni fără meci oficial:
"Referitor la Denis Alibec, îi urmărim toate jocurile, avem parametrii de la antrenamentele lui din Qatar. Ne-am fi dorit să aibă parte de un nivel superior în ceea ce înseamnă procesul de pregătire, un campionat mai provocator.
Sunt alegeri pe care ei le fac și nu e normal să alegem pentru ei. Și-a asumat asta. El a venit foarte pozitiv, lucrează suplimentar acolo și știm asta. Are un preparator fizic cu care lucrează suplimentar", a spus Edi Iordănescu.